โรงแรมเถื่อนมีหนาวๆ ร้อนๆ มหาดไทยลงดาบ-ปราบ-ปรับ
นายสุรพงษ์ เตชะหรูวิจิตร นายกสมาคมโรงแรมไทย หรือทีเอชเอ เปิดเผยว่า ขณะนี้กระทรวงมหาดไทยได้แก้ไขร่างกฎกระทรวงกำหนดประเภทและหลักเกณฑ์การประกอบธุรกิจโรงแรม พ.ศ. 2551 เรียบร้อยแล้ว ซึ่งจะส่งต่อให้คณะกรรมการกฤษฎีกาพิจารณา อาจต้องใช้เวลา 2-3 เดือน ก่อนส่งให้คณะรัฐมนตรี (ครม.) พิจารณา คาดว่าประมาณเดือน ก.ค.-ส.ค.ปีนี้ น่าจะประกาศบังคับใช้ได้ และส่งผลให้โรงแรมที่ผิดกฎหมาย ซึ่งทั้งประเทศมีมากกว่า 80,000 ห้อง หรือคิดเป็น 20% จากจำนวนห้องที่ถูกกฎหมายกว่า 360,000 ห้อง จะต้องจดทะเบียนเข้าสู่ระบบให้ถูกต้องมากขึ้น ต่อไปเจ้าหน้าที่ที่เกี่ยวข้องจะเข้าไปตรวจสอบโรงแรม และจับกุมเอาผิดสถานที่พักดัดแปลงเป็นโรงแรม แต่ไม่ได้จดทะเบียนถูกต้องตามกฎหมาย หากใครละเมิดมีความผิดจำคุกไม่เกิน 1 ปี ปรับไม่เกิน 20,000บาท และหากยังฝ่าฝืนเปิดดำเนินธุรกิจต่อ จะถูกปรับวันละไม่เกิน 10,000 บาท จนกว่าจะดำเนินการจดทะเบียนให้ถูกต้องตามกฎหมาย,ทั้งนี้ โอกาสดีครั้งนี้จะช่วยให้ปลายปี 2558 ถึงปี 2559 ธุรกิจโรงแรมจะมีโอกาสปรับขึ้นราคาห้องพักได้ เพราะห้องพักที่ไม่ถูกกฎหมายจะต้องกลับเข้ามาแข่งขันตามกติกามากขึ้น จากปัจจุบันที่อยู่ได้ด้วยการตัดราคาห้องพักต่ำกว่าโรงแรมที่จดทะเบียนถูกต้องตามกฎหมาย ขณะเดียวกันโรงแรมที่จดทะเบียนถูกต้อง ยังมีโอกาสขยายการลงทุนใหม่ๆ หรือปรับโฉมโรงแรมให้ดีขึ้น.
โอกาสดีครั้งนี้จะช่วยให้ปลายปี 2558 ถึงปี 2559 ธุรกิจโรงแรมจะมีโอกาสปรับขึ้นราคาห้องพักได้ เพราะห้องพักที่ไม่ถูกกฎหมายจะต้องกลับเข้ามาแข่งขันตามกติกามากขึ้น จากปัจจุบันที่อยู่ได้ด้วยการตัดราคาห้องพักต่ำกว่าโรงแรมที่จดทะเบียน
สุรพงษ์ เตชะหรูวิจิตร,ทีเอชเอ,โรงแรม,ผิดกฎหมาย,จำนวน,ห้องพัก,ราคา,แข่งขัน,จดทะเบียน